== Irlands udenrigspolitiske situation efter 1922 ==
I 1921 lykkedes det Sinn Féin at gennemtvinge en anglo-irsk traktat, som medførte, at den sydlige del af Irland kunne frigøre sig fra den britiske krone i 1922. Forholdet til briterne efter fristatens oprettelse var stadig uafklaret, dette havde den konsekvens, at Irland stadig var bundet til det britiske imperium grundet Commonwealth. Partiet Fianna Fail begyndte i løbet af 1930'erne at gennemføre nye politiske tiltag, som udmundede i en ny grundlovsændring den 14. juni 1937. Den nye grundlovsændring var den endelige frigørelse fra det britiske imperium, og medførte at E. De Valera udskrev valg og folkeafstemning. Det medførte, at Irland nu stod i en anderledes udenrigspolitisk situation. Som konsekvens af løsrivelsen fra Storbritannien skulle Irland nu stå på egne ben økonomisk set, og søgte derfor om medlemskab i NATO op til flere gange. Første gang Irland søgte om medlemskab var i 1949, hvor deres betingelse var en løsning af delingen af øen. Deres medlemskab blev dog afvist af både briterne og amerikanerne, men dette stoppede ikke Irland, som igen søgte om medlemskab under Koreakrigen. En af de vigtigste årsager til, at Irlands medlemskab blev afvist, var konflikten med Nordirland. Konflikten spillede en stor rolle for Irlands forhold til resten af Europa - især forholdet til briterne, som dog kun er blevet forbedret med tiden i form af traktater.
Historie Videnskab Humaniora